South Africa Pharmaceutical Industry Grows with MMS Holdings
Photo taken at a workshop presented by SACRA (South African Clinical Research Association) on 6 November 2019.
BLOEMFONTEIN, South Africa (November 20, 2019) – MMS Holdings (MMS) – an award-winning, data-focused CRO – announced today that its regional operations in South Africa has more than doubled in the past fiscal year, through the addition of new colleagues in Bloemfontein and the successful procurement of key contracts with clinical trial sponsors and research groups.
MMS HOLDINGS VERDUBBEL GROEI IN SUIDER-AFRIKA TEN SPYTE VAN SUKKELENDE FARMASEUTIESE INDUSTRIE IN DIE STREEK
BLOEMFONTEIN, Suid-Afrika (November 20, 2019) – MMS Holdings (MMS) – 'n bekroonde, data-gefokusde kontraknavorsingsorganisasie (KNO) – het vandag aangekondig dat sy streekbedrywighede in Suid-Afrika die afgelope finansiele jaar meer as verdubbel het, deur die toevoeging van nuwe kollegas in Bloemfontein en die suksesvolle verkryging van sleutelkontrakte met borge vir kliniese proefnemings en navorsings-groepe.
Volgens 'Goldstein Research' sal die Afrika farmaseutiese mark in totaliteit teen die jaar 2030 tot byna USD 70 miljard toeneem, met 'n saamgestelde jaarlikse groeikoers van meer as 20 persent (SJG). MMS se kantoor in Bloemfontein het oor die afgelope paar jare stelselmatig gegroei om aan die toenemende vraag na kliniese navorsingsdienste in die Suid-Afrikaanse farmaseutiese mark te voorsien.
Ter erkenning van effektiewe groei-inisiatiewe het MMS vir Alan Nicolle bevorder tot die pos van Senior Direkteur, Europese & Suid-Afrikaanse Bedrywighede en Diederik Van Niekerk tot die pos van Senior Bestuurder, Suid-Afrikaanse Bedrywighede.
"Hierdie wêreldwye groei is nog 'n bewys dat MMS dienste op die volgende vlak lewer om aan die markvereistes vir kundige navorsers te voldoen en homself te posisioneer vir groei in streke waar die beste talent geleë is," sê Nicolle, "ek is dankbaar om deel te wees van so 'n impakvolle organisasie wat floreer op oorspronklike denke en my die outonomie gee om groei-inisiatiewe in twee van ons sleutelstreke te lei, naamlik Europa en Suid-Afrika. "
Suid-Afrika bly voordurend 'n streek van gefokusde groei vir MMS vanweë sy goed gekwalifiseerde arbeidsmag en sterk infrastruktuur, tesame met die dataverwerkings- en gehalte fokus. Die streek bied ook 'n oorvleuelende tydsone met MMS-kliënte en susterkantore in die VSA, die EU en Asië.
Van Niekerk het bygevoeg: "Sukses in enige area, besigheid ingesluit, is altyd 'n resultaat van voortgesette groei. Om groei te verseker, moedig ek gereeld kollegas aan om te alle tye 'n leersame ingesteldheid aan te wend en waar moontlik buite hul gemaksones te strek. Die volgehoue ​​groei van MMS in Suid-Afrika het ons verwagtinge oortref, en ek is trots om 'n sleutelrol in die verhaal te speel."
Sedert die onderneming in 2006 gestig is, het MMS sover jaarliks in elke streek 'n dubbelsyfergroei getoon. Boonop is MMS die afgelope jaar wêreldwyd erken:
vir die mede-stigting van die "Health Analytics Collective – MIT, the Center for Translational Medicine" aan die Universiteit van Maryland Skool vir Farmasie, en "Julia Computing" – om "Real World Evidence (RWE)" strategies te gebruik en data-gedrewe insigte te bied, met die hoofdoel om die tydlyne van die ontwikkeling van medisyne vir nuwe behandelings te verkort;
as finalis in die gewaardeerde, wêreldwye Script-toekennings deur "Informa Pharma Intelligence" in die kategorie van die beste kontraknavorsingsorganisasie – spesialisaanbieders en verskaffers;
met 'n eerbare vermelding vir "PR Daily" se toekennings vir maatskaplike verantwoordelikheid vir die #OneMMS-kollega-vrywilliger-inisiatief en toewyding van tyd van meer as R3 750 000 aan kollegas-gekose liefdadigheidsorganisasies, en;
vir die bekendstelling van Automatiqc™ – 'n nuwe "cloud"-gebaseerde program wat outomatisering van dokumentformatering bied.
MMS is aktief opsoek na talent vir geleenthede ter plaatse en tuis-werk in Suid-Afrika in alle diensareas. Belangstellendes kan by http://careers.mmsholdings.com aansoek doen.
Meer oor MMS Holdings
MMS is 'n bekroonde, data-gefokusde KNO wat die farmaseutiese, biotegnologiese en mediese toerustingbedrywe ondersteun en diens met 'n bewese, wetenskaplike benadering tot ingewikkelde proefdata en uitdagings met die indiening van regulatoriese aansoeke. Sterk bedryfservaring en 'n data-gedrewe benadering tot die ontwikkeling van medisyne maak MMS 'n waardevolle KNO-vennoot vir die skep van suksesvolle regulatoriese aansoeke, wat aan die strengste regulatoriese standaarde voldoen. Met 'n wêreldwye voetspoor oor vier kontinente, handhaaf MMS 'n 97-persent klantetevredenheid, en die maatskappy is aangewys as die mees uitstaande KNO in die "Biotechnology Awards" van 2019 en die beste Internasionale KNO in die 2018 "International Life Sciences Awards". Besoek www.mmsholdings.com vir meer inligting of volg MMS op LinkedIn.